اللى يقدر علا قلبى

اللى يقدر علا قلبى اغنيه مصريه الفها حسين السيد و لحنها محمد عبد الوهاب و غنتها ليلى مراد و اسماعيل ياسين و محمود شكوكو و عزيز عيد و الياس مؤدب فى فيلم عنبر سنة 1948

100px|thumb| انور وجدى
100px|thumb|left|اسماعيل ياسين
100px|thumb| محمود شكوكو
100px|thumb| عزيز عثمان
100px|thumb|left|الياس مؤدب
100px|thumb| حسين السيد

 كلمات 
ليلى مراد

اللى يقدر علا قلبى يخطفه و أنا عمل وراه

و اللى يقدر علا حبى يخطبه و انا اعيش وياه
عايزه حبيبى من غير ما اناديه
يرد عليا و ارد عليه
وساعة إيديا ما تيجى فى إيديه احس بقلبه و اشوف بعنيه انا أشوف بعنيه

.....

اسماعيل ياسين

اهو انا .. اهو انا .. ولا حد ينفع اللا انا

شكلى صحيح ملوش دوا لكن اختصاصى فى الهوا

ماما فاتت لى فى البلد .. اطيان كتير ملهاش عدد

كان عندها اتناشر ولد مفضلش منهم اللا انا

و العزبه دى فى شبرا اليمن و هابيعها بكره مقدمن

و هاشترى بيها موقتن دبلة خطوبة حبنا

بس ارحمى .. بس اقبلى .. بس ارحمى ..بس اقبلى.. متضيعيش مستقبلى..متضيعيش مستقبلى

.....

ليلى مراد

كلام جميل .. و كلام معقول .. مقدرش أقول حاجة عنه

لكن خيال حبيبى المجهول مش لاقيه فيك حاجه منه

.....

محمود شكوكو

من ناحية قلبى و نار قلبى واد حبيب موت..واد حبيب موت

وحبيبى لو غاب يوم عنى أرقع ميت صوت..يرقع ميت صوت

بلدى و مدردح و إدارجى واكسب جنيهات و أنيت م الفول و الطعميه اربع عمارات..اربع عمارات ..اربع عمارات

ندرٍن عليا لو قلتى أيوه لأخلّى روحى ف إيديكى شمعه..ف ايديكى شمعه

و افرش عينيا فى كل خطوه تمشى عليهم و الشمعه والعه.. والشمعه والعه

.....

ليلى مراد

كلام جميل .. و كلام معقول .. مقدرش أقول حاجه عنه

لكن خيال حبيبى المجهول مش لاقيه فيك حاجه منه

....

عزيز عثمان

سيبك منهم دا مفيش غيرى

قيمه و مركز و وظيفه ميرى

مربوط ع الدرجه التامنه و الناس درجات

و مرشح آخد التاسعه غير العلاوات

معرفش لا كدا ولا كدا م الباب للباب

لا ليا دعوه لا بده ولا بده ولا ليا اصحاب

يعنى المهيه من الصرّاف مع العلاوه ع الانصاف ها يكونو ملك إيديكى نضاف

وإنشالله آكل انا عيش آكل انا عيش آكل انا عيش حاف حاااااااااااف

.....

ليلى مراد

كلام جميل .. و كلام معقول .. مقدرش أقول حاجه عنه

لكن خيال حبيبى المجهول مش لاقيه فيك حاجه منه

....

الياس مؤدب

جيتك من اخر لبنان .. مسلوب الفكر و طمعان

احظا بعيون الغزلان و اشرب من نهر الخلان

بحياة ها الورد المبدور فى خدود تحاكى البنور

بحياة من صوّر ها النور ما تخلينى ارجع عطشان

نظره واحده تشبك قلبى بيها العينتين

كلمه واحده تصير معاهده بين قلبين

نكتبها بغزل و جنون .. نبصمها بحبات عيون

و تصيرى ليلى و انا المجنون و انا المجنون

.....

ليلى مراد

كلام جميل .. و كلام معقول .. مقدرش اقول حاجه عنه

لكن خيال حبيبى المجهول مش لاقيه فيك حاجه منه

.....

يظهر انور وجدى

فتقول ليلى مراد :

حبيبى

عماله ادور عليك

و اتاريك هنا جنبى

مفضلش غير نظره واحده

أفتح ليها قلبى

كلمنى ..يا شاغلنى..طمنى.. يا شاغلنى

كلمنى يا شاغلنى ..طمنى يا شاغلنى

 مصادر 

تصنيف:اغانى ليلى مراد
تصنيف:اغانى باللغه المصريه
تصنيف:كلمات اغانى